दिल्ली की पूर्व मुख्यमंत्री और कांग्रेस की वरिष्ठ नेता शीला दीक्षित का निधन हो गया है। शीला दीक्षित लंबे समय से बीमार चल रही थी, जिनका आज 81 साल की उम्र में निधन हो गया है। एस्‍कॉर्ट फोर्टिस के डायरेक्टर डॉ. अशोक सेठ ने कहा कि शीला दीक्षित को डॉक्टरों की टीम ने अच्छी तरह से देखभाल की थी। 3:15 बजे उन्हें फिर से कार्डियक अरेस्ट हुआ। इसके बाद शीला दीक्षित को वेंटिलेटर पर रखा गया था और दोपहर 3:55 बजे उनका निधन हो गया। प्रधानमंत्री नरेंद्र मोदी ने शीला दीक्षित के आवास पर जाकर उन्हें श्रद्धांजलि अर्पित की. इस दौरान पीएम मोदी ने शीला दीक्षित के बेटे संदीप दीक्षित से बातचीत की।
यूपीए अध्यक्ष सोनिया गांधी और ज्योतिरादित्य सिंधिया ने दिल्ली की पूर्व मुख्यमंत्री शीला दीक्षित को श्रद्धांजलि दी. दीक्षित ने आज दोपहर बाद अंतिम सांस ली। दिल्ली की तीन बार मुख्यमंत्री रहीं शीला दीक्षित के निधन पर दिल्ली के उपमुख्यमंत्री मनीष सिसोदिया ने दो दिन की राजकीय शोक की घोषणा की है।